open-index/open-wikipedia-markdown huggingface dataset:
Raymond Briggs

**Raymond Redvers Briggs** (Wimbledon, 18 jannewaris 1934 - Brighton 9 augustus 2022) wie in Ingelsk yllustrator en berneboekeskriuwer. Briggs is it meast ferneamd wurden troch de tekenfilm *[[The Snowman (film)|The Snowman]]*, in ferfilming fan it boek dat er yn 1978 skreau. De film likegoed as it boek typearje har troch de ôfwêzigens fan it brûken fan taal. 

Briggs ferstoar op 9 augustus 2022, yn 'e aldens fan 88 jier yn in sikenhûs yn Brighton.

## Bibliografy
* 1966 - *Mother Goose Treasury*
* 1973 - *Father Christmas*
* 1975 - *Father Christmas Goes on Holiday*
* 1977 - *Fungus the Bogeyman*
* 1978 - *[[The Snowman (boek)|The Snowman]]*
* 1980 - *Gentleman Jim*
* 1982 - *When the Wind Blows*
* 1984 - *The Tin-Pot Foreign General and the Old Iron Woman*
* 1987 - *Unlucky Wally*
* 1989 - *Unlucky Wally 20 Years On*
* 1992 - *The Man*
* 1994 - *The Bear*
* 1998 - *Ethel and Ernest*
* 2001 - *UG: Boy Genius of the Stone Age*

## Ferfilmingen
* 1982 - *[[The Snowman (film)|The Snowman]]*
* 1986 - *When the Wind Blows*
* 1991 - *Father Christmas*
* 1999 - *The Bear*
* 2001 - *Ivor the Invisible*
* 2004 - *Fungus the Bogeyman*
Lamont Dozier

**Lamont Herbert Dozier** (Detroit, 16 juny 1941 - Scottsdale, 8 augustus 2022) wie in Amerikaanske lietsjesskriuwer en producer út Detroit, Michigan. Hy skreau en produsearre 14 Amerikaanse Billboard nûmer ien hits en fjouwer nûmer ien hits yn it Feriene Keninkryk. Hy is it meast bekend as lid fan it songwriters- en produktietrio *Holland-Dozier-Holland*, wêrfan't er tegearre mei de bruorren Brian en Eddie Holland diel útmakke.
Dozier ferstoar op 8 augustus 2022, yn 'e aldens fan 81 jier.
Mordoovje Arena

De **Mordoovje Arena** (Russysk: Мордовия Арена; *Mordovija Arena*) is in fuotbalstadion yn de stêd Saransk yn 'e Russyske republyk Mordoovje. It is it stadion dêr't FK Mordovija Saransk de thúswedstriden spilet. 

Mei de bou fan it stadion waard yn 2010 mei it frijmeitsjen fan it bouplak yn 'e uterwaarden fan 'e Insar útein set. It beslút om it stadion te bouwen waard noch nommen foar't bekend waard dat Ruslân it wrâldkampioenskip fuotbal 2018 organisearje soe. It wie oarspronklik it doel om it stadion yn 2012 te foltôgjen en de iepening soe gearfalle mei it fieren fan in pear jubilea, mar troch de organisaasje fan it wrâldkampioenskippen en de FIFA-eask dat de kapasiteit fan it stadion minimaal 45.000 minsken wêze moast, en net lykas ynearsten pland wie 28.000, waard de iepening fan it stadion útsteld oant 2017. Yn it ramt fan it wrâldkampioenskip fuotbal 2018 binne der fjouwer groepsfazewedstriden spile.

Tagelyk mei de bou fan it stadion binne der foar Saransk in pear grutte stêdeboukundige saken oanpakt. By it stadion waard in grut park oanlein mei in rekréaasje- en enemintegebiet, der waard in dyk oanlein oan 'e Insar en in wenwyk krige in bettere ferbining mei it stedssintrum. 

It ûntwerp fan it stadion is basearre op 'e sinne, it wichtichste symboal yn 'e miten en legindes fan it Mordwynske folk. 

It 122.700 m² grutte stadion hat plak foar 45.000 minsken en leit by it sintrum fan 'e stêd, sadat it fan 'e ynfrastrukturele plakken rinnend goed te berikken is.

## Wrâldkampioenskip fuotbal 2018
Saransk

**Saransk** (Russysk: Саранск *Saransk*; Moksja: Саранош *Saranosj*; Erzja: Саран ош *Saran osj*) is de haadstêd fan de Russyske autonome republyk Mordoovje. De stêd leit yn Europeesk Ruslân yn it streamgebiet fan de Wolga oan it gearrinnen fan de Saranka mei de Insar, himelsbreed op 500 kilometer eastlik fan Moskou. 

Saransk wie yn 2018 ien fan de 11 stêden yn Ruslân wêr't yn it ramt fan de FIFA World Cup wedstriden holden waarden.

By de stêd lizze de lofthaven Saransk en de loftmachtbasis Ljambir.

## Skiednis
De stêd waard yn 1641 stifte om as fort de súdeastlike grins fan Ruslân te befeiligjen. Yn de 18e iuw ferlear it fort syn militêre betsjutting en Saransk waard in hannels- en yndustrystêd. 

Yn 1893 krige de stêd in stasjon oan it spoar fan Moskou oer Sasavo nei Kazan. Saransk wie oan it begjin fan de 20e iuw ien fan de earste sintra fan de revolúsjonêre beweging yn de Wolga-regio.

Yn de jierren 1970-1970 waard de binnenstêd troch Sovjet-planologen op 'e nij ynrjochte, werby't brede strjitten en grutte wengebouwen oanlein waarden.

De net goede tarieding fan ûndernimmingen by de oergong nei in merk-ekonomy nei de ûntbining fan de Sovjet-Uny, feroarsake yn de jierren 1990 in grutte tebekslach fan de sosjaal-ekonomyske ûtwikkeling fan de stêd. In soad minsken krigen dien, leanen waarden te let út betelle en it tal minsken sûnder wurk naam ta. Yn de iere jierren 2000 ferbettere de sitewaasje yn Ruslân en ek Saransk profitearre dêr ek fan. De ynfrastruktuer waard ferbettere, nije wenwiken, tal fan fasiliteiten en in nije arena waarden boud. 

## Ekonomy
Saransk is in wichtige yndustrystêd mei masine- en wagonbou, metaallurgy en boustof- en itensyndystry. Yn de stêd binne ferskillende ûndersykynstituten, hegeskoallen en der is in universiteit.

## Befolkingsferrin

## Sjoch ek
* Fjodor Usjakovkatedraal
* Mordoovje Arena
Hendrik Wielenga

**Hendrik Wielenga** (Menaam, 24 febrewaris 1904 - Waalsdorperflakte, 13 maart 1941) wie in Nederlânske fersetsstrider ûnder de Twadde Wrâldoarloch.

Wielenga wie laborant/elektrotechnikus yn Delft en troud mei Catharina Johanna Ouwersloot. Hy sleat him oan by de Geuzegroep om Bernardus IJzerdraat hinne, en wie lieder fan de Geuzen yn Delft.

Nei syn arrestaasje oant syn dea siet Wielenga fêst yn it Hûs fan Bewar yn Skeveningen (it *[[Oranjehotel]]*). Hy wie ien fan de feroardielden út it Geuzeproses. Hy waard ta de dea feroardiele en op 13 maart 1941 fusillearre op de Waalsdoarperflakte, gemeente Wassenaar.

Hendrik Wielenga is ien fan de achttjin yn it gedicht *Het lied van de achtien doden* fan Jan Campert. Wielenga waard opnij beïerdige op it gemeentlik begraafplak Jaffa te Delft, grafnûmer 259. 

Yn Schiedam en Delft binne strjitten nei him ferneamd.

## Keppeling om utens
* Henrik Wielenga op www.wo2slachtoffers.nl
Judith Durham

**Judith Durham**, berne as **Judith Mavis Cock** (Essendon, 3 july 1943 – Prahran, 5 augustus 2022 ) wie in Australysk sjongeres, Durham is benammen bekend as sjongeres fan de Australyske band The Seekers. Durham ferstoarn op 5 augustus 2022 yn 'e aldens fan 78 jier yn in sikenhûs yn Melbourne oan komplikaasjes fan in groanyske longsykte.

## Diskografy
### Mei the Seekers
#### Studio-albums

#### Live-albums

#### Kompilaasje-albums

### Judith Durham solo
#### Studio-albums

#### Live-albums

#### Kompilaasje-albums
Katyn

**Katyn** (Russysk: Катынь; Poalsk: Katyń) is in doarp (selo) yn de oblast Smolensk. It doarp leit likernôch 20 km westlik fan Smolensk en 60 km fan de Wyt-Russyske grins. It doarp hat in stasjon oan it ynternasjonale spoar Berlyn-Warsjau-Minsk-Moskou.

## Skiednis

By it doarp leit it bosk dêr't yn it begjin fan de Twadde Wrâldkriich de Sovjets tûzenen Poalske ofsieren en boargers fermoarden. In dokumintaasjesintrum by de lokaasje betinkt it tragyske barren.
Tretten

**Tretten** is in plak yn de Noarske gemeente Øyer, provinsje Innlandet. Tretten telt 860 ynwenners (2007) en hat in oerflakte fan 1,45 km²

It doarp leit oan de Losna-mar, dat diel útmakket fan de rivier de Gudbrandsdalslågen. Tretten leit yn de Gudbrandsdalen-fallei, by de rivier de Gudbrandsdalslågen del yn it súdlike part fan de gemeente. It leit lâns de Jeropeeske sneldyk E6, likernôch 25 kilometer noardlik fan de stêd Lillehammer. It gemeentlik sintrum fan fan de gemeente Øyer leit yn Tingberg sawat 5 kilometer súdeasten fan Tretten.

Yn 2022 kaam it doarp wrâldwiid yn it nijs, om't de yn 2012 boude houtene brêge oer de Gudbrandsdalslågen en E6 op 15 augustus ynstoarte.

## Galery

Ofbyld:Tretten stasjon.JPG|Stasjon fan Tretten dat net mear yn gebrûk is
Ofbyld:Öyer Tretten Baadstö Gjestgiveri IMG 1500.JPG|Motel fan Tretten
Ofbyld:Tretten bru.jpg|De houten brêge fan Tretten yn 2015
Ofbyld:Tretten bru (15. aug 2022).jpg|De houten brêge fan Tretten nei't er ynstoart is.
Nemo (liet fan Nightwish)

***Nemo*** is in nûmer dat oarspronklik opnaam is troch Nightwish yn 2004 en útbrocht op it album Once fan Nightwish út 2004. *Nemo* wie it tredde nûmer op it album en waard op 19 april 2004 útbrocht as earste single fan it album.

## Oer it nûmer
*Nemo* is skreaun troch Tuomas Holopainen. It nûmer is basearre op ynsidintele gefoelens fan ferlern wêzen, langstme nei it ferline en him namleas fiele. De singleferzje fan it nûmer is in minút koarter as it orizjineel op it album Once. 

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
### Gastmuzikanten
* *London Philharmonic Orchestra*
Vjazma

**Vjazma** (Russysk: Вязьма) is in stêd yn it easten fan de oblast Smolensk yn de Russyske Federaasje. De stêd is ûnderdiel en haadstêd fan it rajon mei deselde namme en leit oan de rivier dy't ek deselde namme draacht. Vjazma hie eartiids in ferdigeningsfunksje tsjin fijannen út it westen en hat dêrfandinne in rûzige skiednis. De stêd hat goede spoarferbinings nei Moskou, Sint Petersburch, Kalûga en Brjansk.

## Skiednis
It plak wurd foar it earst yn in kronyk fan 1239 neamd, mar der wurdt tocht dat it plak folle âlder is. Healwei de 13e iuw waard Vjazma it sintrum fan in russysk foarstedom. Yn 1403 waard it plak troch it Gruthartochdom Litouwen anneksearre. Yn 1494 waard Vjazma werom ferovere troch it Grutfoarstedom Moskou. Nei striid tusken Ruslân mei Poalsk-Litouske mienebest rekke it plak ûnder Poalsk bewâld en Ruslân it plak op 'e nij werom ferovere, waard Vjazma ta in fêsting útboud, dêr't de 21 meter hege Ferlossertoer fan oerbleaun is. Der waarden boppedat kleasters en in tal stiennen tsjerken boud. Ien fan dy tsjerken, de Hogretiatsjerke, is in tsjerke fan it seldsume type mei trije tintedakken.

## Striid

Op 22 oktober 1812 fûn by Vjazma in slach plak tusken it tebekwikende Frânske leger mei 37.000 man en it Russyske leger mei likernôch 25.000 man. It Russyske leger ûnder oanfiering fan luitenant-generaal Michail Miloradovitsj en in kozakke-ienheid fan generaal Matvej Platov blokkearren eastlik fan Vjazma it paad foar de weromlûkende Frânsen, mar mei help fan de legers fan Eugène de Beauharnais en Józef Antoni Poniatowski wisten de Frânsen ûnder lieding fan Louis Nicolas Davout troch de Russen hinne te brekken en sa út te naaien. De Frânsen besochten noch om hichten om de stêd en de stêd sels te hâlden, mar dat mislearre harren. De jûns fan 22 oktober wisten de Russyske soldaten de stêd ek te befrijen, dy't troch de Frânsen yn 'e brân stutsen wie. By de slach ferlearen de Frânsen 6.000 man, wylst de Russen 2.000 man ferlearen. 2.500 Frânsen waarden troch de Russen kriichsfinzen nommen.    

Yn de Twadde Wrâldkriich waard der by Vjazma fûl fochten tusken it Reade Leger en de Wehrmacht yn it ramt fan de Slach om Moskou. De Dútsers besetten Vjazma tusken 7 oktober 1941 en 12 maart 1943. De stêd rekke yn dy tiid slim skeind en waard nei de befrijing wer opboud.

## Befolkingsferrin


Ofbyld:1. Троицкий Собор.jpg|*Trije-ienheidskatedraal*
Ofbyld:Вокзал станции Вязьма - panoramio.jpg|*Stasjon*
Ofbyld:Советская площадь - panoramio (9).jpg|*Sovjet-plein*
Ofbyld:Спасская башня (Вязьма).jpg|*Spasskaja- of Ferlossertoer*
Ofbyld:Преображенская церковь в Вязьме.jpg|*Transfiguraasjetsjerke*
Masine

In **masine**, yn âldere teksten soms stavere as **mesine** (mei in reduksjefokaal yn it earste wurdlid), is in keunstmjittich, fysyk, meganysk systeem, dat bestiet út in belêstingdragende konstruksje, in foarm fan oandriuwing en oare ûnderdielen. It is in meganisme dat in foarm fan beweging of enerzjy yn in oare foarm fan beweging of enerzjy omsette kin. As wurd is 'masine' yn it Frysk ûntliend oan it Midfrânske *machine*, dat fia it Latynske *machina* weromgiet op it Aldgryksk (Doarysk: μαχανά,  *machana*; Ioanysk μηχανή, *mechane*, dat beide "wurktúch" betsjut). In apparaat, fan *apparatus*, it Latynske wurd foar "wurktúch", is in nau besibbe term, dy't brûkt wurdt foar in net al te grutte, út meganyske, elektryske en/of elektroanyske ûnderdielen gearstalde masine.

In masine kin oandreaun wurde troch in bist of in minske, mar ek troch natoerkrêften lykas de wyn of streamend wetter, en fierders troch gemyske, termale of elektryske enerzjy. Om dy yngeande enerzjy om te setten yn it winske resultaat, in spesifike soarte fan útgeande enerzjy, moat in masine beskikke oer in stelsel fan meganismen dat foarm jout oan 'e útgeande enerzjy. Tsjintwurdich kinne om dat sekuer te regeljen ek kompjûters en sensors yn 'e masine ynboud wurde. 

De earste masines ferskynden al yn 'e Aldheid. Men kin dan tinke oan dingen as de hynstemole, de wettermole, de skroef fan Archimedes en belegeringswapens, lykas de trebusjet. Yn 'e Renêssânse identifisearren natoerfilosofen seis saneamde 'ienfâldige masines', dy't de basale apparaten wiene om in lading yn beweging te bringen. Yn dyselde snuorje waard foar it earst sekuer de ferhâlding fan yngeande krêft neffens útgeande krêft berekkene, wat tsjintwurdich bekend stiet as it meganysk foardiel. Moderne masines binne yngewikkelde systemen dy't net allinne mear swier wurk dogge dat foar de minske sels ûndwaanlik is, mar ek helpe by aldendeiske taken, lykas in auto om fan plak A nei plak B te kommen, in kalkulator om dingen út te rekkenjen, of in typmasine en letter in kompjûter mei in tekstferwurkingsprogramma om teksten te skriuwen. De modernste masines, robots, kinne harsels rêde sûnder geduerich minsklik tafersjoch. Yn 'e rin fan 'e ienentweintichste iuw wurde de earste folslein selstinkende en probleemoplossende masines ferwachte, mei wiere keunstmjittige yntelliginsje.

## Sjoch ek
*apparaat
Nicholas Evans

**Nicholas Benbow Evans** (Bromsgrove Worcestershire, 26 july 1950 - 9 augustus 2022) wie in Ingelsk sjoernalist en skriuwer. Evans is it meast ferneamd wurden troch de  film*[[The Horse Whisperer (film)|The Horse Whisperer]]* út 1998, in ferfilming fan it boek dat er yn 1995 skreau. 

Evans ferstoar op 9 augustus 2022, yn 'e aldens fan 72 jier oan in hertynfarkt.

## Bibliografy
* 1995 - *[[The Horse Whisperer (boek)|The Horse Whisperer]]*
* 1998 - *The Loop* 
* 2001 - *The Smoke Jumper*
* 2005 - *The Divide*
* 2010 - *The Brave*
Overal

In **overal** of **overall** is in stik wurkklean út ien stik dat de romp, earms en skonken bedekt. Men docht it oan fia de foarkant, dy't iepen en ticht kin mei knopen, drukknopen of (minder faak) in rits. Overals binne bedoeld om oer oare boppeklean hinne droegen te wurden, mei as doel om derfoar te soargjen dat dy oare klean net smoarch wurde of stikken reitsje by it ferrjochtsjen fan smoarchsum of rûch wurk. By hjit waar of in waarme wurkomjouwing docht men almeast de overal direkt oer de ûnderklean hinne oan.

Etymologysk is 'overal' in ferbastering fan it Ingelske *overalls* (mei de klam op it earste wurdlid), hoewol't dy term net ferwiist nei in overal, mar nei in túnbroek (in overal is yn it Ingelsk in *boilersuit* of *coveralls*). Yn it Frysk wurdt it wurd oer it algemien útsprutsen as [oːvərˈal], mei de klam op it lêste wurdlid en a fan "bak" of as [oːvərˈɔl], mei de a fan "bal".

De overal waard oarspronklik yn 'e tiid fan 'e Yndustriële Revolúsje, doe't de steammasine foar alderhanne saken yn gebrûk nommen waard, yntrodusearre foar arbeiders dy't de binnenkant fan steamtsjettels skjinbikken fan 'e tsjettelstien dy't dêryn oankoeke. Dêrfandinne dat men yn it Nederlânsk yn 't earstoan spriek fan in *ketelpak* ("tsjettelpak"); it Ingelske *boilersuit* betsjut krekt itselde. Yn it Frysk sprekt men foar in overal soms ek wol fan in **boksebaitsje** of in **oerstrûper**, hoewol't dat lêste wurd gongberder is yn 'e betsjutting fan "oerhimd".

Tsjintwurdich wurde overals benammen brûkt troch boeren, leanwurkers en oaren dy't har wurk hawwe yn 'e agraryske sektor, mar ek wol troch fabryksarbeiders, fervers en monteurs. Se wurde fierders ek wol brûkt as unifoarm troch (dielen fan) militêre ienheden of by ôfdielings fan plysjekorpsen, lykas de mobile ienheid. Guon lannen litte finzenen ek overals drage, almeast fan oranje of in oare felle kleur, by wize fan finzenisunifoarm.
End of All Hope

***End of All Hope*** is in nûmer dat oarspronklik opnaam is troch Nightwish yn 2002 en útbrocht op it fjirde album fan Nightwish Century Child út 2002. *End of All Hope* wie it twadde nûmer op it album.

## Oer it nûmer
*End of All Hope* waard skreaun troch Tuomas Holopainen. Op it momint dat er dat album en dit nûmer skreau en útbrocht, makke Holopainen ien fan syn tsjusterste mominten troch, wat net allinnich ta utering komt yn *End of All Hope*, mar yn alle teksten op it album Century Child, ymplisearjend as er it liet sitearret "*No will to wake for this morning. To see another black rose born"* dat alle hope yn syn libben foarby is, en dat der gjin reden is om troch te gean mei fjochtsjen. Mar dat hy hoopjen bliuwt op de mooglikheid om opnij berne te wurden.

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
The Phantom of the Opera (liet)

***The Phantom of the Opera*** is in nûmer út de musical mei deselde namme út 1986. It is komponearre troch Andrew Lloyd Webber en de tekst is skreaun troch Charles Hart en Richard Stilgoe, mei oanfoljende tekst fan Mike Batt. Yn de musical waard it songen troch Sarah Brightman en Michael Crawford, yn harren rollen as respektyflik *Christine Daaé* en *it [[spûk]]*.

## Nightwish ferzje

**The Phantom of the Opera** waard troch Nightwish yn 2002 opnaam en útbrocht op it fjirde album fan Nightwish Century Child út 2002. *The Phantom of the Opera* wie it twadde nûmer op it album. En waard songen troch Tarja Turunen en Marko Hietala.

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums

## De Beste Zangers ferzje

**The Phantom of the Opera** waard troch Floor Jansen en Henk Poort yn de maitiid fan 2019 op Ibiza opnaam foar it Nederlânske telefyzje programma *De Beste Zangers* van de AVROTROS. De ôflevering fan dit duet waard op 12 oktober fan dat jier útstjoerd. En waard nei it programma troch de programmamakkers útbrocht as single, it nûmer behelle in 52ste plak yn de single top 100.

## Muzikanten
* Floor Jansen - Sang
* Henk Poort - Sang
Grutte Priis Formule 1 fan Belgje 2011

Utslaggen fan de **[[Grutte Priis Formule 1 fan Belgje]]** 2011 yn Stavelot op 28 augustus 2011.
It wie de tolfde race fan 19 races fan de Formule 1 yn 2011. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer. 

## Kwalifikaasje
* Pastor Maldonado waard fiif plakken tebekset by de start fanwegen in botsing mei Lewis Hamilton yn de twadde kwalifikaasje-omgong.
* Jérôme d'Ambrosio, Daniel Ricciardo, Vitantonio Liuzzi en Michael Schumacher slaggen der net yn om in tiid dy't oan it 107% regelemint foldie te setten yn de kwalifikaasje, mar mochten dochs meidwaan oan de wedstriid.

## Utslach Grutte Priis
*  Bruno Senna ferfong by Renault Nick Heidfeld, dy't nei de Grutte Priis fan Hongarije dien krigen hie.

## Top fiif yn it wrâldkampioenskip nei de wedstriid
Grutte Priis Formule 1 fan Itaalje 2011

Utslaggen fan de **[[Grutte Priis Formule 1 fan Itaalje]]** 2011 yn Monza op 11 septimber 2011.
It wie de trettjinde race fan 19 races fan de Formule 1 yn 2011. Hy waard op it Sirkwy fan Monza hâlden. De race waard hâlden oer 53 omgongen op it 5,8 km lange sirkwy foar in raceôfstân fan 306,7 kilometer. 

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Singapoer 2011

Utslaggen fan de **[[Grutte Priis Formule 1 fan Singapoer]]** 2011 yn Singapoer op 25 septimber 2011.
It wie de fjirtjinde race fan 19 races fan de Formule 1 yn 2011. Hy waard op de Marina Bay sirkwy hâlden. De race waard hâlden oer 61 omgongen, op it 5 km lange sirkwy foar in raceôfstân fan 309 kilometer. 

## Kwalifikaasje
* Adrian Sutil en Paul di Resta diene net mei oan de tredde kwalifikaasje-omgong.
* Michael Schumacher die yn de tredde kwalifikaasje-omgong allinne in opwaarmomgong.
* Kamui Kobayashi hie in ûngemak yn in opwaarmomgong yn de twadde kwalifikaasje-omgong.
* Vitantonio Liuzzi waard fiif plakken tebekset by de start fanwegen in ungemak yn de Grutte Priis fan Itaalje, mar om't er him as lêste kwalifisearre wie dizze straf fjirder net fan ynfloed.

## Utslach Grutte Priis

## Top fiif yn it wrâldkampioenskip nei de wedstriid
Frank Williams (Formule 1)

**Sir Francis Owen Garbett (Frank) Williams** OBE (South Shields Tyne and Wear, 16 april 1942 - Surrey, 28 novimber 2021) wie in Ingelsk autokoereur en oprjochter en mei-eigener fan it Williams Formule 1-team.

## Karriêre
Nei't er in blaumoandei autokoereur en monteur west hie rjochte er op de ein fan de jierren 60 it Formule 1-team Frank Williams Racing Cars op, dat oan de slach gie yn de Formule 2 en de Formule 3 en fan 1969 ôf yn de Formule 1.
Mei de Ingelske koereur Piers Courage boekte it team syn earste suksessen mei in kochte Brabham yn 1969. De jierren dy't folgen wiene dreech en Williams wie hieltyd op syk nei nije sponsoaren. Yn 1976 waard Walter Wolf haadsponsor. Williams wie dêrtroch gjin eigener fan it team mear en ferliet it team op de ein fan dat jier. It team soe noch in pear jier fuortbestean ûnder de namme Walter Wolf Racing.

Yn 1977 rjochte Williams tegearre mei Patrick Head it hjoeddeistige Williams Formule 1 team op. It waard ien fan de meast suksesfolle teams yn de Formule 1 mei sân wrâldtitels by de riders en njoggen titels by de konstrukteurs. Spitigernôch koe it team ek djiptepunten, lykas it deadlik ûngelok fan Ayrton Senna yn 1994, dêr't Williams him foar ferantwurdzje moast foar in Italjaanske rjochtbank en úteinlik nei in pear jier frijsprutsen waard fan alle skuld.

Yn maart 2012 kundige Williams oan dat hy him weromlûke soe út it bestjoer fan Williams F1 en ferfongen waard troch syn dochter Claire Williams, hoewol't er ienearsten noch hieltyd by it team bliuwe soe yn de rol fan offisjele teambaas. Frank Williams hie gjin belutsenheid mear by it Williams-team doe't it yn septimber 2020 ferkocht waard.

## Priveelibben
Frank Williams waard berne yn South Shields, Tyne and Wear, Ingelân, yn it Feriene Keninkryk, mar groeide nei de skieding fan syn âlden op by in muoike yn Jarrow. Fierder brocht er tiid troch op in kostskoalle yn it Skotske Dumfries. Williams wie boaske mei *Virginia Berry* en hie trije bêrn, werûnder plakferfangend teambaas Claire Williams. 

Op 8 maart 1986 rekke er belutsen by in ûngelok, doe't er mei in hierde auto, fan it Frânske Circuit Paul Ricard nei de lofthaven fan Nice ried. De remmen fan de hierde auto diene it net en Williams bedarre mei de auto op it dak yn in ravyn, syn byrider iepene syn autogurdle. Williams rûn dêrby in hege dwerslesy op wêrtroch't er ferlamme rekke oan syn skonken en ek beheiningen hie oan syn hannen.

Williams ferstoar op 28 novimber 2021, yn 'e aldens fan 79 jier nei in koart siikbêd yn in sikehûs yn Surrey.
Hjitteweach

In **hjitteweach** is in perioade dy 't karakterisearre wurdt troch útsûnderlik hege temperatueren. Wat der krekt ûnder in hjitteweach ferstien wurdt, hinget sterk ôf fan wêr 't men op ierde is. It KNMI hantearret de neikommende offisjele definysje: op syn minst fiif dagen efterinoar dêr't de maksimumtemperatuer 25,0°C of mear bedraacht *([[simmerske dei|simmerske dagen]])*; dêr't op syn minst op trije dagen de maksimumtemperatuer 30,0°C of mear by bedraacht *([[tropyske dei|tropyske dagen]])*. Dizze temperatueren wurde op oardel meter boppe it meanfjild metten yn in saneamde waarhutte. Der steane op it stuit *(2026)* fjouwer offisjele KNMI-waarstasjons yn Fryslân dêr't ek de temperatuer metten wurd. Ljouwert (1951), Flylân (1980), Starum (1990),en Skylge (1994).

## Hjitteweagen yn Fryslân
Eadu

**Eadu** (útspr.: [iːduː], likernôch: "ii-dûû") is in fiktive planeet út 'e ''Star Wars''-franchise, dy't yntrodusearre waard yn 'e film *[[Rogue One: A Star Wars Story]]* (2016). De sênes op 'e planeet waarden opnommen op Iislân. Eadu makket diel út fan it planetestelsel mei deselde namme fan 'e sektor Bheriz, yn 'e Bûtenrâne fan it Stjerrestelsel. It is in terrestryske planeet mei in diameter fan 14.121&nbsp;km en mei ien moanne. Eadu is in ûnherberchsume, bercheftige planeet, bewale yn sombere wolkefjilden dy't suver ûnophâldlik rein falle litte en mank geane mei hurde wyn en tonger en wjerljocht. It wolketek is sa ticht en tsjûk dat it op it planeetoerflak sels by ljochtskyndei wol nacht liket. 

Op Eadu is gjin lânseigen yntelliginte soarte bûtenierdske wêzens ta ûntwikkeling kommen, mar de wrâld hat wol eigen floara en fauna. De befolking bestiet út sa'n 2,5&nbsp;miljoen persoanen, foar it meastepart minsken, dy't har dwaande hâlde mei it hoedzjen fan nerfs, in lânseigen bistesoarte.

Yn *Rogue One: A Star Wars Story* is Eadu de lokaasje dy't it diktatoriale Galaktysk Keizerryk útkeazen hat foar it Enerzjyomsettingslaboratoarium fan it Keizerlik wapenprogramma. Dêr wurdt it superlaserkanon ûntwikkele fan 'e Deadsstjer, in romtestasjon ter grutte fan in lytse moanne en teffens in massaferneatigingswapen sa krêftich dat it hiele planeten ferdylgje kin. De liedende ûndersiker yn it laboratoarium is Galen Erso, dy't lykwols om it Keizerryk te ûndermynjen mei opsetsin in swak plak yn 'e Deadsstjer ynboud hat, sadat it Rebelleferbûn dêr gebrûk fan meitsje kin om it wapen te ferneatigjen. 

Galen stjoert de frachtpiloat Bodhi Rook nei de ekstremistyske rebel Saw Gerrera om dy kennis te dielen. Dat liedt derta dat it Rebelleferbûn syn dochter Jyn Erso ynset op in misje dy't sabeare bedoeld is om har heit te rêden. Eins kriget har selskipsman Cassian Andor lykwols befel om Galen te likwidearjen as in kollaborateur. Op Eadu komme dy ferhaallinen ta in klimaks, wannear't Orson Krennic, de direkteur fan it Keizerlik wapenprogramma, risselwearret om Galen foar ferrie stânrjochtlik te eksekutearjen, wylst Cassian op it lêste momint beslút om syn befel njonken him del te lizzen en Galen gewurde te litten. Galen komt úteinlik lykwols dochs om by in bombardemint troch in squadron X-wjukjagers fan it Rebelleferbûn, dêr't generaal Davits Draven opdracht ta jûn hat.

## Keppelings om utens
*Artikel oer Eadu yn Wookieepedia, de offisjele ''Star Wars''-Wikipedy
Beskermers fan de Whills

De **Beskermers fan de Whills** of **Warders fan de Whills** (Ingelsk: *Guardians of the Whills*) binne in monastyske oarder fan asketyske krigers út 'e ''Star Wars''-franchise. Hja ferearje de Krêft, in metafysyske enerzjy dy't skepen wurdt troch alle libbene wêzens mei-inoar. Oars as de Jedi en de Sith brûke de Beskermers fan 'e Whills lykwols de Krêft net om skynber boppenatuerlike fermogens te bemachtigjen lykas telekineze, telepaty en foarkennis. Ynstee hawwe hja ta taak om yn 'e Hillige Stêd op 'e moanne Jedha pylgers te beskermjen dy't dêre de timpel mei de kyberkristallen besykje.

De term "Whills" wie oarspronklike in betinksel fan George Lucas, de geastlike heit fan *Star Wars*. Doe't er yn 'e earste helte fan 'e 1970-er jierren úteinsette mei it skriuwen fan 'e earste ferzje fan it senario foar wat úteinlik de film *[[Star Wars: Episode&nbsp;IV&nbsp;– A&nbsp;New Hope]]* (1977) wurde soe, neamde er dat *Journal of the Whills, Part&nbsp;I*. De Whills soene in kategory fan godlike wêzens wêze, lykas de Asen en Wanen út 'e Noardske mytology of de Titanen út 'e Grykske mytology. It *Journal of the Whills* (*journal* is "deiboek" of "lochboek") soe dan in Bibel-eftige hillige tekst wêze, dy't wijd wie oan it beskriuwen fan 'e ynfloed fan 'e Whills op it Stjerrestelsel. 

It konsept waard letter út it senario foar de earste film skreaun, en útsein dat de Whills koart neamd waarden yn it senario en de ferboeking fan *[[Star Wars: Episode&nbsp;III&nbsp;– Revenge of the Sith]]* (2005) waard oant 2016 neat mear fan harren fernommen. Yn 'e film *[[Rogue One: A Star Wars Story]]*, dy't dat jiers útkaam, waarden de Beskermers fan 'e Whills yntrodusearre mei in troch senarioskriuwer Chris Weitz recycle gebrûk fan 'e term. 

Yn 'e film wurde de krimineel Jyn Erso en de rebel Cassian Andor yn 'e Hillige Stêd rêden troch de bline Beskermer fan 'e Whills Chirrut Îmwe en syn freon, de hierling (en eardere Beskermer) Baze Malbus, nei't se fersyld reitsje middenmank in oerfal fan 'e partisanen fan 'e ekstremistyske opstanneling Saw Gerrera op in konfoai fan stoarmtroepers fan it Galaktysk Keizerryk dat de lêste kyberkristallen út 'e timpel stelt. Neitiid beselskipje Chirrut en Baze Jyn en Cassian op in wanhopige misje om út it Keizerlik Argyf op 'e planeet Scarif de blaudrukken te stellen fan 'e Deadsstjer, in massaferneatigingswapen sa krêftich dat it hiele planeten ferdylgje kin.

De yntroduksje fan 'e personaazjes fan Chirrut (spile troch Donnie Yen) en Baze (Jiang Wen) krige in positive ûntfangst fan sawol filmkritisy as fans. Yn 2017 kaam oer harren in spin-off-roman út, mei as titel *[[Star Wars: Guardians of the Whills]]*, skreaun troch Greg Rucka.

## Keppelings om utens
*Artikel oer de Beskermers fan 'e Whills yn Wookieepedia, de offisjele ''Star Wars''-Wikipedy
Grutte Priis Formule 1 fan Yndia 2011

Utslaggen fan de **[[Grutte Priis Formule 1 fan Yndia]]** 2011 yn Greater Noida op 30 oktober 2011.
It wie de santjinde fan 19 races fan de Formule 1 yn 2011. Hy waard op it sirkwy fan Yndia hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 307,2 kilometer. It wie de earste GP fan Yndia. 

## Kwalifikaasje
* Lewis Hamilton en Sergio Pérez waarden elk trije startplakken tebekset foar it negearjen fan de giele flagge yn de earste kwalifikaasje-omgong.
* Vitaly Petrov waard fiif plakken tebekset by de start fanwegen in ûngemak yn de Grutte Priis fan Koreä.
* Daniel Ricciardo waard fiif plakken weromset by de start fanwegen in fersnellingsbakwiksel.
* Narain Karthikeyan waard fiif plakken weromset by de start fanwegen hinderjen fan Michael Schumacher yn de earste kwalifikaasje-omgong.

## Utslach Grutte Priis
* It wie de lêste wedstryd yn de Formule 1 fan Narain Karthikeyan.

## Top fiif yn it wrâldkampioenskip nei de wedstriid
Beter Wonen (Drachten)

**Beter Wonen** is in, fan oarsprong, arbeidersbuertsje yn Drachten. It is in ryksmonumint.

## Skiednis
Nei de earste twa sosjale wenningbouprojekten yn de gemeente Smellingerlân - De Houtigehage (1909, ek ryksmonumint) en Drachten (1912) - kaam der earst yn 1922 in ferfolch. Dat wie it troch arsjitekt A.J. Wijbenga út Noardwâlde ûntwurpen kompleks fan de 'Woningstichting Beter Wonen' dy 't yn 1920 op inisjatyf fan de pleatslike S.D.A.P-ôfdieling oprjochte wie. Yn it *uitbreidingsplan voor Dragten* fan Geert Stapenséa wie al romte reservearre foar de 65 wenten, ferdield oer sân blokken om in middenplantsoen hinne en in achtste blok oan de Houtlaan.   Yn 1951 fusearre *Beter Wonen* mei wenningstichting *Smallingerland* ta Wenningbouferiening Smallingerand. 

Opfallend yn it streekje binne de trije tusken harkenielen oanbrochte tegeltablo's mei azuerblauwe en okergiele tegeltsjes. Ek bysûnder is it siermitselwurk yn de topgevels, dy't bestean út in dûbele rollaach lâns de dakrâne en fertikaal opmitsele aksinten.

Eltse wenning krige in grutte achtertún foar it bouwen fan ierappels en griente, lykas ek yn De Houtigehage benammen bedoeld om de wyklikse hier fan ƒ 4, - oant ƒ 4,70 better opbringe te kinnen. Der wennen yn 't earstoan selsbewuste arbeiders, dêrom hiet it 'it reade doarp'.

Mei't de struktuer fan it kompleks net feroare is en it oansjen fan de rychjes wenten amper oantaast is, hat it wenningboukompleks neist in romme mjitte fan autentisiteit ek de oarspronklike beslettenens behâlden.


BeterWonen-499109.JPG|Arbeiderswenten en middenplantsoen
Beter Wonen,transformatorhuisje..JPG|Transformatorhúske
Beter_Wonen_Drachten..JPG|Plakkette
Kyzyl

Kyzyl (Russysk: Кызы́л, Tûvynsk Кызыл) is de haadstêd fan de Russyske dielrepublyk Tûva yn it suden fan Sibearje. De stêd leit op in hichte fan 631 meter op it plak dêr't de Grutte- en de Lytse Jenisej gearrinne. 'Kyzyl' betsjut yn it Tûvynsk 'read' en is ôflaat fan it Aldturkske *Qyzyl* (→ Kızıl).

## Skiednis
De stêd waard yn 1914 as Belozarsk (Russysk: Белоца́рск) stifte. Fan 1918 oant 1926 droech de stêd de namme Chem-Beldyr of Chem-Beldir (Хем-Бельды́р of Хем-Бельди́р), wat soksawat as 'stêd oan de rivier(en)' betsjut. Dêrnei krige de stêd de namme Kyzyl. Oant en mei 1944 wie de stêd de haadstêd fan de ûnôfhinklike Tûvynske Folksrepublyk.

Neffens de stêd leit Kyzyl yn it geografyske sintrum fan Aazje. Dat is lykwols net foar elkenien oertsjûgjend. Ek Ürümqi yn Sina neamt him bygelyks it sintrum fan Aazje. In obelisk soe dat sintrum fan Aazje yn Kyzyl oantsjutte, dy't dêr yn 1964 yn it ramt fan it 20-jierrich jubileum fan de oansluting by de Sovjet-Uny delset waard.

Likernôch 9 kilometer súdlik fan de stêd leit Tos-Bûlak, de namme fan in gebiet mei iepen fjilden en minerale boarnen, dêr't op 15 augustus alle jierren it Naadam-festival holden wurdt mei typyske Tûvynske spullen lykas bôgesjitten, wrakseljen en hynsteraces. It festival wurdt ta it ymmaterieel kultureel wrâlderfgoed rekkene.
Noardeast (Utert)

**Utert-Noardeast** (Nederlânsk: *Utrecht-Noordoost*) is in wyk yn de Nederlânske stêd Utert, de haadstêd fan de provinsje Utert. De wyk hat 39.282 ynwenners (2019, Boarne: gemeente Utert) en is de tredde wyk yn de stêd neffens ynwenners.

## Geografy
De wyk leit yn it noardeasten fan de stêd Utert en wurdt begrinzge yn it westen troch de rivier de Fecht fan de wyk Noardwest, yn it noarden troch it spoar fan Utert nei Kampen fan de wyk Overvecht, yn it easten troch de A27 fan de gemeente De Bilt, yn it suden troch de *Biltstraat* fan de wyk East en yn it súdwesten troch de Stedsbûtengrêft fan de Binnenstêd.

Wichtige strjitten yn de wyk binne *Kardinaal De Jongweg*, in wichtige east-west-ferbining troch de wyk en de *Biltstraat* op de skieding tusken de wiken Noardeast en East, dy't part fan de âlde rûte fan Utert nei Arnhim wie.

## Skiednis
Yn de midsiuwen waard it woast lân en it sompich gebiet, dat doe noardeastlik fan de stêd Utert lei, oanmakke. Yn de trettjinde iuw waard in dyk oanlein op it plak dêr't de *Biltstraat* no rint. De dyk waard doe de *Biltse Steenstraat* (Biltske Stienstrjitte) neamd en wie de earste stiennen dyk yn it gebiet fan hjoedeistich Nederlân. Justjes bûten de doetiidske stêd ûntstie oan dy strjitte in lytse foarstêd fan Utert mei in eigen tagongspoarte op 'e hichte fan it wetterke de *Biltse Grift*. De bewenners wiene lykwols gjin ynwenners fan de stêd Utert en moasten poartejild betelje as se de stêd yn woene. Yn de njoggentjinde iuw woeks de stêd fluch út en waard der om de *Biltstraat* hinne boud. Ek de *Rijks Veeartsenijschool* (de Ryksfeedokterskoalle) waard oan dy strjitte boud. Ek oan dy strjitte waarden grutte hûzen foar almeast de begoede boargerij boud, wylst benefter oan wjerskanten arbeidersbuerten boud waarden. Oan de strjitte sels waarden beammen plante. Yn de tweintichste iuw naam it ferkear ta en waard de strjitte in wichtige ferbiningswei en allyk in winkelstrjitte. Yn de 1960-er jierren waard de ringwei om Utert boud en naam it ferkear yn de strjitte en yn de wyk ôf.

## Yndieling
De wyk bestiet út de folgjende ûnderwiken en buerten:

Súdlik fan de *Kardinaal de Jongweg*:

* *Votulast* (westlik fan it Griftpark)
** *Vogelenbuurt*
** *Lauwerecht*
** *Staatsliedenbuurt*
** *Tuinwijk*-West
** *Tuinwijk*-East

* *Wittevrouwen/Zeeheldenbuurt* (eastlik fan it Griftpark)
** *Wittevrouwen*
** *Zeeheldenbuurt*, *Hengeveldstraat* en omkriten
** *Huizingabuurt*, *Karel Doormanlaan* en omkriten

Noardlik fan de *Kardinaal de Jongweg*, mei it park *Voorveldse Polder*:

* *Tuindorp/Voordorp*
** *Tuindorp* 
** *Tuindorp* East
** *Voordorp* en *Voorveldse Polder*

It gebiet fan de âlde Ryksfeedokterskoalle yn de wyk is beskerme stedsgesicht.

## Keppelings om utens
* Webside fan de wyk Noardeast
* Wykrie Noardeast
Grutte Priis Formule 1 fan Japan 2011

Utslaggen fan de **[[Grutte Priis Formule 1 fan Japan]]** 2011 yn Oyama op 9 oktober 2011.
It wie de fyftjinde race fan 19 races fan de Formule 1 yn 2011. Hy waard op it sirkwy fan Suzuka hâlden. De race waard hâlden oer 53 omgongen, op it 5,8 km lange sirkwy oer in raceôfstân fan 307,5 kilometer. 

## Kwalifikaasje
* Kamui Kobayashi slagge der net yn om in omgongtiid del te setten yn Q3 om syn bannen foar de race te behâlden. Om 't er lykwols de pits ferlitten hie en al oan in kwalifikaasje begûn, hie er it rjocht om fierder op 'e start te starten as wannear 't er yn de pitstrjitte bleaun wie.
* Michael Schumacher, Bruno Senna en Vitaly Petrov hawwe gjin kwalifikaasje omgong riden om harren bannen foar de race te behâlden. Yn tsjinstelling ta Kobayashi, ferlieten Schumacher, Senna en Petrov de pitstrjitte net, wêrtroch 't se leger by de start stiene.
* Nico Rosberg en Vitantonio Liuzzi Der koene gjin tiden delsette nei't se technyske problemen hân hiene. Se mochten dielnimme oan de wedstriid, hoewol't Liuzzi dit wykein fanwegen meganyske problemen gjin kwalifikaasje tiid fan 107% wist del te setten.

## Utslach Grutte Priis

## Top fiif yn it wrâldkampioenskip nei de wedstriid
Noardwest (Utert)

**Utert-Noardwest** is in wyk yn it noardmid fan de Nederlânske stêd Utert, haadstêd fan de provinsje Utert. De wyk hat 44.579 ynwenners (Boarne: gemeente Utert, 2019) en is neffens ynwenners nei de wyk Vleuten-De Meern de grutste wyk fan de stêd. In part fan de wyk hearde foar 1954 ta de doe ophefte gemeente Zuilen.

De wichtichste strjitte troch de wyk hinne is de *Amsterdamsestraatweg* (Amsterdamske Strjitwei), dy't yn 1812 troch Napoleon oanlein waard as part fan de strjitwei fan Amsterdam nei Utert.

De wyk wurdt begrinzge yn it noarden oan de gemeente Stichtske Fecht, yn it easten troch de rivier de Fecht oan de wyk Overvecht, yn it suden troch de Stedsbûtengrêft mei de Binnenstêd, en yn it westen troch it Amsterdam-Rynkanaal mei de wyk West.

## Wykyndieling
De wyk is ûnderferparte yn de folgjende ûnderwiken en buerten:

* Zuilen
** *Julianapark* en omkriten
** *Elinkwijk* en omkriten
** *Prins Bernhardplein* en omkriten
** *Geuzenwijk of Betonbuurt*
** *De Driehoek*
** *Schaakbuurt* en omkriten
** *Queeckhovenplein* en omkriten

* Ondiep
** *Ondiep*
** *2e Daalsebuurt* en omkriten
** *Egelantierstraat, Mariëndaalstraat* en omkriten
** *Loevenhoutsedijk* en omkriten

* Pijlsweerd
** *1e Daalsebuurt*
** Pijlsweerd-Súd
** Pijlsweerd-Noard

## Keppelings om utens
* Wykwebside Utert-Noardwest
* Wykburo op webside fan de gemeente Utert
Zuilen (Utert)

**Zuilen** is in ûnderwyk yn de wyk Noardwest yn de Nederlânske stêd Utert, haadstêd fan de provinsje Utert. De wyk wie foar 1954 part fan de doe ophefte gemeente Zuilen

## Geografy
Zuilen is it noardlikste part fan de wyk Noardwest en wurdt begrinzge troch de gemeentegrins fan Stichtske Fecht, de Fecht mei de wyk Overvecht, de *Marnixlaan* mei de ûnderwyk Ondiep en troch it Amsterdam-Rynkanaal mei de wyk West.

## Skiednis
De hjoeddeistige Utertske wyk Zuilen foarme oant 1954 mei it doarp Oud-Zuilen en it yndustryterrein *Lage Weide* de selsstannige gemeente Zuilen. Dat jiers anneksearre de gemeente Utert it gebiet fan de wyk en it oerbliuwende part waard part fan de gemeente Maarssen, dy't yn 2011 opgie yn de gemeente Stichtske Fecht. De hjoeddeistige wyk Zuilen ûntstie oan it begjin fan de tweintichste iuw troch it útwreidzjen fan it âlde doarp foar de wurklju fan de bedriuwen *Werkspoor* en *Demka* dy't harren oan it Amsterdam-Rynkanaal fêstigen. Yn 2001 kaam in part fan it yndustryterrein fan Maarssen ta de gemeente Utert.

Dy útwreiding stie alhiel los fan it âlde doarp en waard "Nieuw-Zuilen" neamd. Hjoed-de-dei hjit de wyk gewoan Zuilen en it foarheaksel *Nieuw* (nij) wurdt brûkt ta ûnderskaat fan it âlde doarp.

Yn juny 2007 waard it Stasjon Utert-Zuilen oan it spoar fan Utert-Sintraal nei Amsterdam-Sintraal iepene.

## Nijsgjirrich
De monumintale *As van Berlage*, mank mei de *Amsterdamsestraatweg* binne skaaimerkjend foar de romtlike struktuer fan de wyk. Tekenjend binne de arbeiderswenten út de jierren fan 1910 oant en mei 1935. Yn it noardlik part fan de wyk binne nei-oarlochske flats. Yn de lêste jierren binne der yn it ramt fan stedsfernijing in soad nijbouprojekten bykommen.

## Keppeling om utens
* Wykrie Utert-Noardwest
Wish I Had an Angel

***Wish I Had an Angel*** is in nûmer dat oarspronklik opnaam is troch Nightwish yn 2004 en útbrocht op it album Once fan Nightwish út 2004. *Wish I Had an Angel* wie it twadde nûmer op it album en waard op 15 septimber 2004 útbrocht as twadde single fan it album.

## Oer it nûmer
*Wish I Had an Angel* is skreaun troch Tuomas Holopainen. It nûmer kaam as soundtrack yn de film Alone in the Dark foar. De film waard regissearre troch deselde regisseur as die fan de fideoclip. De film *Alone yn the Dark* waard troch hast alle kritisy ôfkreake. Dat sadwaande besleat de band om in twadde fideoclip út te bringen sûnder bylden fan de film deryn.

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
### Gastmuzikanten
* *London Philharmonic Orchestra*
The Siren (liet fan Nightwish)

***The Siren*** is in nûmer dat oarspronklik opnaam is troch Nightwish yn 2004 en útbrocht op it album Once fan Nightwish út 2004. *The Siren* wie it sechsde nûmer op it album en waard op 25 juny 2005 útbrocht as fjirde en lêste single fan it album.

## Oer it nûmer
*The Siren* is skreaun troch Emppu Vuorinen en Tuomas Holopainen. It nûmer is opnaam mei it London Philharmonic Orchestra as gastmuzikanten en befettet ferskate eksoatyske ynstruminten, lykas in elektryske fioele en in sitar, njonken in oare sfear troch de sang fan Tarja en Marco, en de pear songen rigels.

## Muzikanten
* Tarja Turunen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
### Gastmuzikanten
* *London Philharmonic Orchestra*
Grutte Priis Formule 1 fan Brazylje 2011

Utslaggen fan de **[[Grutte Priis Formule 1 fan Brazylje]]** 2011 yn São Paulo op 27 novimber 2011.
It wie de njoggentjinde race fan 19 races fan de Formule 1 yn 2011. Hy waard op Interlagos hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306 kilometer. 

## Kwalifikaasje

## Utslach Grutte Priis
* It wie de lêste wedstriid yn de Formule 1 fan Rubens Barrichello, Jarno Trulli, Jaime Alguersuari, Sébastien Buemi en Vitantonio Liuzzi.

## Top fiif yn it wrâldkampioenskip nei de wedstriid
Jan Wolkers Priis

De **Jan Wolkers Priis** is in priis dy't alle jierren takend wurdt foar it bêste Nederlânske natuerboek, ynsteld troch it VARA-radioprogramma *Vroege Vogels*, *de Volkskrant* en it Wrâld Natuer Fûns (WNF). 

De priis is neamd nei de Nederlânske byldhouwer, skriuwer en natuerleafhawwer Jan Wolkers (1925 -2007). De sjuery bestiet út Wolkers syn widdo Karina, Allard Stapel (WNF), Jean-Pierre Geelen (de Volkskrant) en Daniel Gulpers (*Vroege Vogels*). De priis bestiet út in jildbedrach fan 5.000 euro en in orizjineel literêr portret makke troch Siegfried Woldhek.

De priis waard foar de earste kear útrikt op 27 oktober 2013, yn Ecomare op Teksel, oan Simon van der Geest. Fan 2014 ôf wurdt de priis alle jierren útrikt op de Dei fan it Natuerboek yn Leiden.

## Priiswinners
* 2013: Simon van der Geest, yllustraasjes fan Karst-Janneke Rogaar, mei *[[Spinder]]*
* 2014: Remco Daalder, met *De gierzwaluw*
* 2015: Louis Schoonhoven mei ûnder oaren Koos Biesmeijer, Gerard Oostermeijer en Rolf Roos, mei *Niet zonder elkaar - bloemen en insecten*
* 2016: Albert Beintema, mei *De grutto*
* 2017: Dik van der Meulen, mei *De kinderen van de nacht, over wolven en mensen*
* 2018: Menno Schilthuizen, mei *Darwin in de stad: Evolutie in de urban jungle*
* 2019: Marente de Moor, mei *Foon*
* 2020: Valerie Trouet, mei *Wat bomen ons vertellen*
* 2021: Hans Mulder mei *De ontdekking van de natuur*
* 2022: Tijs Goldschmidt mei *Wolven op het ruiterpad*

## Jan Wolkers Oeuvrepriis
By gelegenheid fan it fiifjierrich bestean fan de Jan Wolkers Priis is de Jan Wolkers Oeuvrepriis yn it libben roppen. De priis bestiet út in bedrach fan fiiftûzen euro en wurdt betelle út it Natuerheldefûns fan it Wrâld Natuer Fûns. 

* 2017: Koos van Zomeren
Grutte Priis Formule 1 fan Abû Dabi 2011

Utslaggen fan de **[[Grutte Priis Formule 1 fan Abû Dabi]]**  2011 yn Abû Dabi op 13 novimber 2011.
It wie de  achtjinde race fan 19 races fan de Formule 1 yn 2011. Hy waard op it Yas Marina Circuit hâlden. De race waard hâlden oer 55 omgongen op it 5,5 km lange sirkwy foar in raceôfstân fan 305,3 kilometer.

## Kwalifikaasje
;Notes:
* Pastor Maldonado waard tsien plakken weromset by de start fanwegen in motorwiksel.
* Rubens Barrichello slagge der as gefolch fan in oaljelek net yn om in tiid dy't oan it 107% regelemint foldie te setten yn de kwalifikaasje, mar mocht dochs meidwaan.

## Utslach Grutte Priis
* Pastor Maldonado krige in straf fan 30 seconden, en Jaime Alguersuari krige in straf fan 20 seconden foar it negearjen fan blauwe flaggen.

## Top fiif yn it wrâldkampioenskip nei de wedstriid
Yndustrialisaasje

**Yndustrialisaasje** of **yndustrialisearring** is it proses fan sosjale en ekonomyske feroarings fan in mienskip fan in agraryske ta in yndustriële maatskippij. Dat betsjut dat in folsleine ekonomy omfoarme wurdt ta in ekonomy dy't ornearre is foar de fabrikaazje. Yndustrialisaasje giet ornaris mank mei in grutte ôfhinklikens oan fossile brânstoffen en dat late ta yndustryen dy't op grutte skaal fersmoargjend wurkje. 

Yn de snuorje fan yndustrialisaasje wurdt de arbeid, dy't eartiids troch de minske mei help fan bisten, lykas hynders, dien waard, omfoarme ta arbeid dy't troch masines útfierd wurdt. It omfoarmjen fan in ekonomy hat tagelyk ek grutte gefolgen op sosjaal en ekonomysk mêd. Troch de akseleraasje fan de produksje waakset de omset fan bedriuwen en dêrtroch ek it ynkommen fan de wurklju. Merken en tsjinsten fan alle soarten produkten wreidzje út en fuortsterkje dêrmei de ekonomyske groei en yndustriële ynvestearrings. De famyljestruktuer feroare dêr ta as gefolch dêr't eardtiids famyljeleden byinoar wennen en ôfhinklik faninoar wiene, dat neitiids folle minder it gefal wie.

De earste weach fan de Yndustriële Revolúsje sette yn de achttjinde iuw útein yn Grut-Brittanje. Yn de iere njoggentjinde iuw folgen al rillegau Belgje, Dútslân, Frankryk, Switserlân, Japan en de Feriene Steaten. Nederlân wie relatyf let, nei 1860, wylst der yn de sechtjinde en santjinde iuw in soarte fan yndustrialisaasje geande wie op it mêd fan wetterkrêft. Dy earste weach wie benammen it omfoarmjen fan in agraryske ta in yndustriële ekonomy. Dy earste weach waard letter ek wol de "Earste Yndustriêle Revolúsje" neamd. 

De twadde weach, as Twadde Yndustriêle Revolúsje, kaam yn de mid njoggentjinde iuw nei de útfining fan stoommasines, ferbrâningsmoters, it brûken fan elektrisiteit en it oanlizzen fan grutte kanalen, spoarwegen en elekrisiteitskabels. Koalminen, stielfabriken en tekstylfabriken ferfongen it eigen hûs as it plak fan wurk.

Oan 'e ein fan de tweintichste iuw waard East-Aazje tige fluch yndustrialisearre. Fan 1960 oant 1990 ûntjoegen de Aziatyske Tigers, dy binne Hongkong, Singapoer, Taiwan en Súd-Koreä, harren tige fluch. Op it stuit ûndergeane de *BRICS*-lannen Brazylje, Ruslân, Yndia, de Folksrepublyk Sina en Súd-Afrika yndustrialisaasje.

## Sjoch ek
* Yndustriële Revolúsje